text: Wikiloc - ruta Ruta del Camí Ral - La Segarra - Granyena de Segarra, Catalunya (España)- GPS track
  Ruta del Camí Ral - La Segarra
  1.158 15 21
  Vista 2086 vegades, descarregada 25 vegades
  Ruta que parteix de Granyena de Segarra i arriba a Fonolleres, d'anada i tornada. S'anomena Camí Ral perquè creua la vall del Riu d'Ondara, una vall natural per on circulava antigament la principal ruta entre Madrid, Saragossa, Lleida, Tàrrega, Cervera i Barcelona. El paisatge compost per parets de marge precioses, cabanes de volta i amenitzades per oliveres i ametllers que acompanyen una de les escenografies de la Segarra més boniques.
  LC Mercè 18/11/2017
  M'ha encantat tornar des de Fonolleres a Granyanella per davant de la Torre
  de Saportella. Gran casalot situat a la riba de l'Ondara, enmig de camps de conreu, prop de Fonolleres. Va ser també un molí, motiu pel qual és denominat a vegades Molí de la Torre. Històricament centrava una antiga quadra dins el terme del castell de la Curullada. Va ser l'origen del llinatge nobiliari dels Saportella, que van ser senyors del lloc fins al segle XVII, quan va passar per matrimoni a mans dels Vilallonga. L'any 1708, Magí de Vilallonga i Saportella, senyor d'Estaràs, va ser nomenat comte per l'arxiduc Carles d'Àustria.
  Tot i el seu origen gòtic, el casal degué ser refet entre els segles XVI i XVII. De les torres angulars que tenia només una en resta dempeus. pel que fa a la façana, hi destaca el gran portal adovellat, l'escut heràldic, i els finestrals amb guardapols i ampits motllurats.
  L'edifici es troba en molt mal estat i, donada la seva importància, caldria que fos objecte d'una restauració urgent.
  Hola, ha trobat interessant aquesta ruta Ruta del Camí Ral - La Segarra https://ca.wikiloc.com/rutes-senderisme/ruta-del-cami-ral-la-segarra-6226601 Salutacions, Wikiloc - Rutes del Món